Foto: El Mundo Ispaniya qirolligi konstitutsiyaviy sudi plenumi Kataloniya mustaqilligi uchun tashkil etilgan referendumni noqonuniy, deb topdi. Bu haqda El Mundo nashri yozmoqda. Kataloniya parlamentidagi jarayonni ko‘rib chiqqan sud referendum qonun ustuvorligi, milliy suverenitet va ispan millatining bo‘linmas birligini buzadi, degan xulosaga kelgan. Shuningdek, sudga ko‘ra, referendum chog‘ida ovoz berish jarayoni buzilishlariga yo‘l qo‘yilgan.